CELEX: 62018TN0008
Language: sk
Date: 2018-01-11 00:00:00
Title: Vec T-8/18: Žaloba podaná 11. januára 2018 – easyJet Airline/Komisia

12.3.2018   
            
            
               SK
            
            
               Úradný vestník Európskej únie
            
            
               C 94/29
            
         Žaloba podaná 11. januára 2018 – easyJet Airline/Komisia
   (Vec T-8/18)
   (2018/C 094/39)
   Jazyk konania: angličtina
   
      Účastníci konania
   
   
      Žalobkyňa: easyJet Airline Co. Ltd (Luton, Spojené kráľovstvo) (v zastúpení: P. Willis, solicitor, a E. Bourtzalas, lawyer)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie (EÚ) 2017/1861 (1) v celom rozsahu, a v každom prípade v rozsahu, v akom je dotknutá údajná protiprávna štátna pomoc poskytnutá žalobkyni, a
            
         
               —
            
            
               uložil Európskej komisii povinnosť nahradiť trovy konania žalobkyne.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza šesť žalobných dôvodov.
   
               1.
            
            
               Prvý žalobný dôvod je založený na tom, že sporné rozhodnutie je napadnuté zjavne nesprávnym posúdením a zjavne nesprávnym právnym posúdením, pokiaľ ide o záver, že hospodárske subjekty letiska konali len ako „sprostredkovatelia“ regiónu Sardínia, a teda financovanie, ktoré poskytli žalobkyni, zahŕňalo štátne zdroje a malo sa pripísať štátu.
            
         
               2.
            
            
               Druhý žalobný dôvod je založený na tom, že sporné rozhodnutie je napadnuté zjavne nesprávnym posúdením a zjavne nesprávnym právnym posúdením, pokiaľ ide o záver, že financovanie, ktoré hospodárske subjekty letiska poskytli žalobkyni, poskytlo nenáležitú výhodu žalobkyni, a že Komisia uplatnila zásadu subjektu v trhovom hospodárstve nesprávne.
            
         
               3.
            
            
               Tretí žalobný dôvod je založený na tom, že sporné rozhodnutie je napadnuté zjavne nesprávnym posúdením a zjavne nesprávnym právnym posúdením, pokiaľ ide o záver, že financovanie dotknutých leteckých spoločností narúša alebo hrozí narušením hospodárskej súťaže a ovplyvňuje obchod medzi členskými štátmi.
            
         
               4.
            
            
               Štvrtý žalobný dôvod je založený na tom, že sporné rozhodnutie je napadnuté zjavne nesprávnym posúdením a zjavne nesprávnym právnym posúdením, pokiaľ ide o záver, že údajná pomoc, ktorej poskytnutie žalobkyni Komisia konštatovala, nemohla byť schválená ako pomoc zlučiteľná s vnútorným trhom podľa jednej z výnimiek stanovených v článku 107 ods. 3 ZFEÚ.
            
         
               5.
            
            
               Piaty žalobný dôvod je založený na tom, že sporné rozhodnutie je napadnuté zjavne nesprávnym posúdením a zjavne nesprávnym právnym posúdením v rozsahu, v akom Komisia porušila zásadu legitímnych očakávaní, keďže žalobkyňa mala legitímne očakávania, že jej dohody s hospodárskymi subjektmi letiska nezahŕňajú štátnu pomoc.
            
         
               6.
            
            
               Šiesty žalobný dôvod je založený na tom, že sporné rozhodnutie je napadnuté nedostatočným odôvodnením, pokiaľ ide o: a) záver, že hospodárske subjekty letiska konali len ako „sprostredkovatelia“ regiónu Sardínia, a teda financovanie, ktoré poskytli žalobkyni, zahŕňalo štátne zdroje a malo sa pripísať štátu; b) uplatnenie zásady subjektu v trhovom hospodárstve s cieľom preukázať, že žalobkyni sa poskytla nenáležitá výhoda.
            
         
      (1)  Rozhodnutie Komisie (EÚ) 2017/1861 z 29. júla 2016 o štátnej pomoci SA.33983 (2013/C) (ex 2012/NN) (ex 2011/N) – Taliansko – Kompenzácia letiskám na Sardínii za záväzky vyplývajúce zo služieb vo verejnom záujme (SVHZ) (Ú. v. EÚ L 268, 2017, s. 1).